ערפד ענק

ערפד ענק או ערפד דרקולה (שם מדעי: Desmodus draculae) הוא מין של עטלף בסוג ערפד אליו משתייך גם הערפד המצוי. הערפד הענק השתייך לתת-משפחת הערפדים ונכחד, ככל הנראה, לפני 300 שנה.

הערפד הענק היה גדול במיוחד יחסית לבני משפחת הזיזפיים: משקלו היה כ-60 גרם ומוטת כנפיו כ-50 ס"מ. הוא ניזון ככל הנראה מדם של יונקים גדולים כגון עצלן ענק, סוסיים ומכרסמים גדולים דמויי קפיברה.

הערפד הענק היה נפוץ באמריקה הדרומית ממקסיקו ועד ארגנטינה, אך בעיקר בברזיל וונצואלה. הוא היה נפוץ באזורים טרופיים וסובטרופיים והתגורר ביערות גשם. הוא השתכן בחללים, במערות ובעצים והיה פעיל בלילה. הוא חי בתקופות הפליסטוקן, כ-11,000 שנה לפני זמננו ועד לתקופת ההולוקן, ונכחד ככל הנראה לפני 300 שנה. המאובנים שנמצאו כוללים גולגולת, שן מסוג ניב, מספר עצמות גפיים וחוליות. הוא תואר והוגדר מדעית ב-1988.

קישורים חיצוניים



קטגוריה:זיזפיים
קטגוריה:יונקים שחיו בפלייסטוקן באמריקה הדרומית
קטגוריה:אמריקה הדרומית: יונקים שנכחדו
קטגוריה:עטלפים פרהיסטוריים
קטגוריה:יונקים שנכחדו בהולוקן
קטגוריה:בעלי חיים שתוארו ב-1988